Ясно е за изгонването на собственика от апартамента му но как е уреден законово въпроса ако искат да се изгони детето на собственика и ако е пълнолетен




Изгонване от жк.на детето на собственика което е пълнолетно
===========================================================

 

Не става съвсем ясно дали имате предвид разпоредбата на чл. 45 от Закона за собствеността за изваждане на собственик от етажната собственост – “собственикът на етаж или на част от етаж се изважда от сградата по решение на общото събрание за срок до три години:  

а) ако използува или допуска да се използуват неговите помещения по начин, който излага сградата на опасност от пожар или от значителни повреди, и  

б) (изм. – ДВ, бр. 33 от 1996 г.) ако систематически нарушава правилника или решенията на общото събрание за вътрешния ред в сградата или добрите нрави.  

Общото събрание може да вземе решение за изваждане само след като собственикът е бил предупреден писмено от управителя, че ще бъде изваден от имота и ако и след това предупреждение не е прекратил нарушението.”  

На практика изваждането може да се осъществи трудно, тъй като се изисква мнозинство от 75 % от всички собственици, като след приемане на решението на общото събрание е необходимо предявяването на искова молба в съда и едва с влязло в сила съдебно решение е възможно изваждането на собственик при посочените в чл. 45 ЗС условия.


Поздрави,  

адв. Николина Митова  

тел. 0898 303092


